માનવમિત્ર, અમદાવાદ : એક દિવસના ટુંકા બ્રેક બાદ પેટ્રોલ અને ડીઝલની કિંમતમાં ગુરૂવારના દિવસે ફરી એકવાર વધારો કરવામાં આવ્યો હતો. આની સાથે જ લોકોની મુશ્કેલીમાં વધારો જારી રહ્યો હતો. બુધવારના દિવસે પેટ્રોલ અને ડીઝલની કિંમતમાં કોઇ વધારો કરવામાં આવ્યો ન હતો. દિલ્હીમાં પેટ્રોલની કિંમત ૧૫ પૈસા વધી ગઇ છે. જ્યારે ડીઝલની કિંમતમાં ૨૦ પૈસાનો વધારો કરવામાં આવ્યો છે. હવે પાટનગર દિલ્હીમાં પેટ્રોલ અને ડીઝલની કિંમત ક્રમશ ૮૪ અને ૭૫.૪૫ રૂપિયા પ્રતિ લીટર થઇ ગઇ છે.